
ВТОРО ОСНОВНО УЧИЛИЩЕ „ИВАН ВАЗОВ” 
гр. Вълчедръм, общ. Вълчедръм, обл. Монтана, ул. „П. Р. Славейков” №5, 
тел. и факс 09744/2074 e-mail: info-1207002@edu.mon.bg
___________________________________________________________________________________


ДО ДИРЕКТОРИТЕ
НА УЧИЛИЩА 
В ОБЩИНА ВЪЛЧЕДРЪМ 


П О К А Н А
за участие в междуучилищна дейност по проект „Успех за теб“


УВАЖАЕМИ ГОСПОДИН/ГОСПОЖО ДИРЕКТОР,	

В рамките на изпълнението на дейностите по проект BG05SFPR001-1.001-0001 „Успех за теб“, финансиран по Програма „Образование“ 2021-2027, имам удоволствието да поканя ученици и педагогически специалисти от Вашето училище на съвместна междуучилищна дейност.
Тема на събитието: Аз успявам
Дата: 18.11.2026 г
Час: 14:00 часа
Място: Второ основно училище „Иван Вазов“, гр. Вълчедръм
Цел на дейността: Да се създаде пространство за обмен на добри практики, сътрудничество и споделено учене между ученици и учители от различни училища, като се насърчат активното участие, личностното развитие и изграждането на ключови умения – комуникация, екипност, толерантност и творческо мислене. Изявата цели да повиши мотивацията на учениците, да подкрепи тяхната увереност и да представи резултатите от дейностите по проекта.

Програма на събитието:

1. Посрещане на участниците от партньорските училища – от 14:00 ч. до 14:10 ч.;
1. Официално откриване на междуучилищната дейност – от 14:10 ч. до 14:20 ч.;
1. Дейност 1 „Успехът е приключение“ – тематични мисии и предизвикателства към учениците от начален етап, включени в  групи по БЕЛ/математика в начален етап – от 14:20 ч. до 15:30 ч.;
1. Дейност 2 „Успехът започва от мен“ – демонстрации на ключови умения от учениците от прогимназиален етап, включени в  групи по БЕЛ/математика/природни науки – от 14:20 ч. до 16:00 ч.;
1. Дейност 3 „Успехът започва с избор“ – демонстрация на кулинарни умения в готварницата от ученици в гимназиален етап, включени в групи по проекта – от 14:30 ч. до 16:30 ч.;
1. Панел „Добри практики от училищата“ – представяне на успешни дейности по проекта от всяко училище; Споделяне на опит: мотивация, работа с ученици, партньорства – от 16:30 ч. до 17:00 ч.
1. Официално закриване на междуучилищната дейност – благодарност към участниците и връчване на грамоти за участие – от 17:00 ч. до 17:30 ч.
Моля да потвърдите Вашето участие до 19.10.2026 г. на имейл: info-1207002@edu.mon.bg, като посочите броя на учениците и  придружаващите ги учители. 
Убедени сме, че реализирането на тази инициатива ще окаже положително влияние върху мотивацията на учениците и ще допринесе за развитието на устойчиво партньорство между нашите институции.




С уважение,

ЛИЛИЯ ВЕНЧОВА
Директор на II ОУ „Иван Вазов“
гр. Вълчедръм

